title: Provedbena uredba Komisije (EU) 2019/302 оd 20. veljače 2019. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  22.2.2019

                  HR

                  Službeni list Europske unije

                  L 51/3

         PROVEDBENA UREDBA KOMISIJE (EU) 2019/302
         оd 20. veljače 2019.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. veljače 2019.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 121,0

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Rezani dijelovi puretine bez kostiju, zamrznuti

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 Pripravci nekuhane peradi vrste Gallus domesticus

                                 264,4

                                 7

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2019/336 оd 27. veljače 2019. o izmjeni Uredbe (EU) br. 1141/2010 i Provedbene uredbe (EU) br. 686/2012 u pogledu države članice izvjestiteljice za ocjenu aktivnih tvari 1-metilciklopropen, famoksadon, mankozeb, metiokarb, metoksifenozid, pirimikarb, pirimifos-metil i tiakloprid (Tekst značajan za EGP.)

text:
                  28.2.2019

                  HR

                  Službeni list Europske unije

                  L 60/8

         PROVEDBENA UREDBA KOMISIJE (EU) 2019/336
         оd 27. veljače 2019.
         o izmjeni Uredbe (EU) br. 1141/2010 i Provedbene uredbe (EU) br. 686/2012 u pogledu države članice izvjestiteljice za ocjenu aktivnih tvari 1-metilciklopropen, famoksadon, mankozeb, metiokarb, metoksifenozid, pirimikarb, pirimifos-metil i tiakloprid
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 19.,
         budući da:

                     (1)

                     Provedbenom uredbom Komisije (EU) br. 686/2012 (2) i Uredbom Komisije (EU) br. 1141/2010 (3) Ujedinjenoj Kraljevini kao državi članici izvjestiteljici dodijeljena je ocjena određenih aktivnih tvari sadržanih u sredstvima za zaštitu bilja.

                     (2)

                     Ujedinjena Kraljevina dostavila je 29. ožujka 2017. obavijest o svojoj namjeri povlačenja iz Unije na temelju članka 50. Ugovora o Europskoj uniji. Ugovori će se prestati primjenjivati na Ujedinjenu Kraljevinu od dana stupanja na snagu Sporazuma o povlačenju ili, ako do toga ne dođe, dvije godine nakon te obavijesti, tj. od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje.

                     (3)

                     Nacrt sporazuma o povlačenju koji su dogovorili pregovarači i potvrdilo Europsko vijeće (članak 50. Ugovora o Europskoj uniji) sadržava aranžmane za primjenu odredaba prava Unije na Ujedinjenu Kraljevinu i u Ujedinjenoj Kraljevini tijekom prijelaznog razdoblja koje počinje nakon datuma od kojeg se Ugovori prestaju primjenjivati na tu zemlju i u njoj. Ako taj sporazum stupi na snagu, zakonodavstvo Unije u području sredstava za zaštitu bilja primjenjivat će se u skladu s tim sporazumom na Ujedinjenu Kraljevinu i u Ujedinjenoj Kraljevini tijekom prijelaznog razdoblja te će se prestati primjenjivati nakon isteka tog razdoblja. Međutim, čak i ako EU i Ujedinjena Kraljevina ratificiraju Sporazum o povlačenju, tijekom prijelaznog razdoblja Ujedinjena Kraljevina ne smije djelovati kao vodeće tijelo za procjene rizika, ispitivanja, odobrenja ili ovlaštenja na razini Unije ili na razini država članica koje djeluju zajednički, kako je navedeno, među ostalim, u Uredbi (EZ) br. 1107/2009.

                     (4)

                     Stoga je potrebno drugim državama članicama dodijeliti ocjenu aktivnih tvari za koje je Ujedinjena Kraljevina država članica izvjestiteljica te ako se odluka o produljenju odobrenja tih tvari ne očekuje prije 30. ožujka 2019. Riječ je o aktivnim tvarima 1-metilciklopropen, famoksadon, mankozeb, metiokarb, metoksifenozid, pirimikarb, pirimifos-metil i tiakloprid.

                     (5)

                     Tom bi se dodjelom trebala osigurati ravnoteža u raspodjeli odgovornosti i posla među državama članicama.

                     (6)

                     Budući da je ocjena predmetnih aktivnih tvari u poodmakloj fazi i da se očekuje da će posao koji treba obaviti biti neznatan, za tu ocjenu ne bi trebala biti određena država članica suizvjestiteljica.

                     (7)

                     Provedbenu uredbu (EU) br. 686/2012 i Uredbu (EU) br. 1141/2010 trebalo bi stoga na odgovarajući način izmijeniti.

                     (8)

                     Ova bi se Uredba trebala primjenjivati od 30. ožujka 2019. Međutim, u slučaju produljenja razdoblja od dvije godine iz članka 50. stavka 3. Ugovora o Europskoj uniji, ova bi se Uredba trebala primjenjivati od sljedećeg dana od dana kada se zakonodavstvo u području sredstava za zaštitu bilja prestaje primjenjivati na Ujedinjenu Kraljevinu i u Ujedinjenoj Kraljevini, jer u skladu s člankom 4. stavkom 3. Uredbe Vijeća (EEZ, Euratom) br. 1182/71 (4) prestanak primjene akata utvrđen na određeni datum počinje istekom posljednjeg sata dana na koji pada taj datum.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Provedbena uredba (EU) br. 686/2012 mijenja se u skladu s Prilogom I. ovoj Uredbi.

            Članak 2.
            Uredba (EU) br. 1141/2010 mijenja se u skladu s Prilogom II. ovoj Uredbi.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 30. ožujka 2019.
            Međutim, ako je donesena odluka o produljenju razdoblja od dvije godine iz članka 50. stavka 3. Ugovora o Europskoj uniji, ova se Uredba primjenjuje od sljedećeg dana od dana kada se zakonodavstvo u području sredstava za zaštitu bilja prestaje primjenjivati na Ujedinjenu Kraljevinu i u Ujedinjenoj Kraljevini.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 686/2012 od 26. srpnja 2012. o dodjeljivanju ocjene aktivnih tvari državama članicama radi postupka obnavljanja (SL L 200, 27.7.2012., str. 5.).

            (3)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).

            (4)  Uredba Vijeća (EEZ, Euratom) br. 1182/71 od 3. lipnja 1971. o utvrđivanju pravila koja se primjenjuju na razdoblja, datume i rokove (SL L 124., 8.6.1971., str. 1.).

            PRILOG I.
            Dio A Priloga Provedbenoj uredbi (EU) br. 686/2012 mijenja se kako slijedi:

                        (a)

                        unos za 1-metil-ciklopropen zamjenjuje se sljedećim:

                                    Aktivna tvar

                                    Država članica izvjestiteljica

                                    Država članica suizvjestiteljica

                                    „1-metil-ciklopropen

                                    NL”

                        (b)

                        unos za mankozeb zamjenjuje se sljedećim:

                                    Aktivna tvar

                                    Država članica izvjestiteljica

                                    Država članica suizvjestiteljica

                                    „Mankozeb

                                    EL”

                        (c)

                        unos za metiokarb zamjenjuje se sljedećim:

                                    Aktivna tvar

                                    Država članica izvjestiteljica

                                    Država članica suizvjestiteljica

                                    „Metiokarb

                                    DE”

                        (d)

                        unos za metoksifenozid zamjenjuje se sljedećim:

                                    Aktivna tvar

                                    Država članica izvjestiteljica

                                    Država članica suizvjestiteljica

                                    „Metoksifenozid

                                    SK”

                        (e)

                        unos za pirimikarb zamjenjuje se sljedećim:

                                    Aktivna tvar

                                    Država članica izvjestiteljica

                                    Država članica suizvjestiteljica

                                    „Pirimikarb

                                    SE”

                        (f)

                        unos za pirimifos-metil zamjenjuje se sljedećim:

                                    Aktivna tvar

                                    Država članica izvjestiteljica

                                    Država članica suizvjestiteljica

                                    „Pirimifos-metil

                                    FR”

                        (g)

                        unos za tiakloprid zamjenjuje se sljedećim:

                                    Aktivna tvar

                                    Država članica izvjestiteljica

                                    Država članica suizvjestiteljica

                                    „Tiakloprid

                                    DE”

            PRILOG II.
            U Prilogu I. Uredbi (EU) br. 1141/2010 unos za famoksadon zamjenjuje se sljedećim:

                           Stupac A

                           Stupac B

                           Stupac C

                           Stupac D

                           „Famoksadon

                           2012.

                           FI

                           31. kolovoza 2012.”


title: Provedbena uredba Komisije (EU) 2019/337 оd 27. veljače 2019. o odobravanju aktivne tvari mefentriflukonazol u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP.)

text:
                  28.2.2019

                  HR

                  Službeni list Europske unije

                  L 60/12

         PROVEDBENA UREDBA KOMISIJE (EU) 2019/337
         оd 27. veljače 2019.
         o odobravanju aktivne tvari mefentriflukonazol u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
         budući da:

                     (1)

                     U skladu s člankom 7. stavkom 1. Uredbe (EZ) br. 1107/2009 Ujedinjena Kraljevina je 29. veljače 2016. od trgovačkog društva BASF Agro B.V. primila zahtjev za odobrenje aktivne tvari mefentriflukonazol.

                     (2)

                     U skladu s člankom 9. stavkom 3. Uredbe (EZ) br. 1107/2009 Ujedinjena Kraljevina je kao država članica izvjestiteljica 30. ožujka 2016. obavijestila podnositelja zahtjeva, ostale države članice, Komisiju i Europsku agenciju za sigurnost hrane („Agencija”) o prihvatljivosti zahtjeva.

                     (3)

                     Država članica izvjestiteljica 25. travnja 2017. Komisiji je dostavila nacrt izvješća o ocjeni, uz kopiju Agenciji, u kojem je ocijenila može li se očekivati da ta aktivna tvar ispunjava mjerila za odobravanje predviđena u članku 4. Uredbe (EZ) br. 1107/2009.

                     (4)

                     Agencija se pridržavala članka 12. stavka 1. Uredbe (EZ) br. 1107/2009. U skladu s člankom 12. stavkom 3. Uredbe (EZ) br. 1107/2009 zatražila je da podnositelj zahtjeva državama članicama, Komisiji i Agenciji dostavi dodatne informacije. Država članica izvjestiteljica dostavila je Agenciji ocjenu dodatnih informacija 1. veljače 2018. u obliku ažuriranog nacrta izvješća o ocjeni.

                     (5)

                     Agencija je 5. srpnja 2018. podnositelju zahtjeva, državama članicama i Komisiji dostavila zaključak (2) o tome može li se pretpostaviti da aktivna tvar mefentriflukonazol ispunjava mjerila za odobravanje iz članka 4. Uredbe (EZ) br. 1107/2009. Agencija je svoje zaključke stavila na raspolaganje javnosti.

                     (6)

                     S obzirom na nove kriterije za utvrđivanje svojstava endokrine disrupcije uvedene Uredbom Komisije (EU) 2018/605 (3), koja se počela primjenjivati 10. studenoga 2018., i zajedničke smjernice za utvrđivanje endokrino disruptivnih tvari (4), zaključak je Agencije da je vrlo mala vjerojatnost da je mefentriflukonazol endokrini disruptor s učinkom na rad estrogena, androgena, steroidnih hormona i hormona štitnjače. Nadalje, na temelju dostupnih dokaza i u skladu sa smjernicama za utvrđivanje endokrinih disruptora, vrlo je mala vjerojatnost da je mefentriflukonazol endokrini disruptor za ribe, s obzirom na to da su provedene odgovarajuće metode testiranja. Komisija stoga smatra da se mefentriflukonazol ne treba smatrati tvari sa svojstvima endokrine disrupcije.

                     (7)

                     Komisija 12. prosinca 2018. Stalnom odboru za bilje, životinje, hranu i hranu za životinje dostavila izvješće o pregledu za mefentriflukonazol, a 25. siječnja 2019. nacrt uredbe kojom se predviđa odobravanje mefentriflukonazola.

                     (8)

                     Podnositelju zahtjeva omogućeno je podnošenje primjedbi na izvješće o pregledu.

                     (9)

                     Za jednu ili više reprezentativnih uporaba najmanje jednog sredstva za zaštitu bilja koje sadržava tu aktivnu tvar, a posebno za uporabe koje su ispitane i detaljno opisane u izvješću o pregledu, utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

                     (10)

                     Stoga je primjereno odobriti mefentriflukonazol.

                     (11)

                     U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja. Posebno je primjereno zatražiti dodatne potvrdne informacije.

                     (12)

                     U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (5).

                     (13)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje aktivne tvari
            Aktivna tvar mefentriflukonazol, kako je utvrđena u Prilogu I., odobrava se u skladu s uvjetima utvrđenima u tom prilogu.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  EFSA (Europska agencija za sigurnost hrane), 2018. Conclusion on the peer review of the pesticide risk assessment of the active substance BAS 750 F (mefentrifluconazole) (Zaključak o stručnom pregledu procjene rizika od uporabe aktivne tvari BAS 750 F mefentriflukonazol kao pesticida). EFSA Journal 2018.;16(7):5379, 32 str., https://doi.org/10.2903/j.efsa.2018.5379.

            (3)  Uredba Komisije (EU) 2018/605 оd 19. travnja 2018. o izmjeni Priloga II. Uredbi (EZ) br. 1107/2009 utvrđivanjem znanstvenih kriterija za određivanje svojstava endokrine disrupcije (SL L 101, 20.4.2018., str. 33.).

            (4)  ECHA (Europska agencija za kemikalije) i EFSA (Europska agencija za sigurnost hrane) uz tehničku potporu Zajedničkog istraživačkog centra (JRC), Andersson N., Arena M., Auteri D., Barmaz S., Grignard E., Kienzler A., Lepper P., Lostia AM., Munn S., Parra Morte JM., Pellizzato F., Tarazona J., Terron A. i Van der Linden S., 2018. Smjernice za utvrđivanje endokrinih disruptora u kontekstu uredbi (EU) br. 528/2012 i (EZ) br. 1107/2009. EFSA Journal 2018.;16(6):5311, 135 str. https://doi.org/10.2903/j.efsa.2018.5311. ECHA-18-G-01-EN.

            (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            PRILOG I.

                        Uobičajeni naziv,
                        identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                        Mefentriflukonazol
                        CAS br.: 1417782-03-6
                        CIPAC br.: nije dodijeljen.

                        (2RS)-2-[4-(4-klorofenoksi)-2-(trifluorometil)fenil]-1-(1H-1,2,4-triazol-1-il)propan-2-ol

                        ≥ 970 g/kg
                        Nečistoća N, N-dimetilformamid ne smije prelaziti 0,5 g/kg u tehničkom materijalu.
                        Nečistoća toluen ne smije prelaziti 1 g/kg u tehničkom materijalu.
                        Nečistoća 1,2,4-(1H)-triazol ne smije prelaziti 1 g/kg u tehničkom materijalu.

                        20. ožujka 2019.

                        20. ožujka 2029.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za mefentriflukonazol, a posebice njegovi dodaci I. i II.
                        U toj ukupnoj ocjeni države članice moraju obratiti posebnu pozornost na sljedeće:

                                    —

                                    zaštitu korisnika sredstva te osigurati da uvjeti uporabe propisuju primjenu odgovarajućih osobnih zaštitnih sredstava,

                                    —

                                    zaštitu vodenih organizama.

                              Uvjeti uporabe prema potrebi uključuju mjere za smanjenje rizika, npr. zaštitne zone i/ili zaštitni vegetativni pojas.
                        Podnositelj zahtjeva mora Komisiji, državama članicama i Agenciji dostaviti potvrdne informacije u pogledu sljedećeg:

                                    1.

                                    tehničke specifikacije aktivne tvari kako se proizvodi (na temelju komercijalne razine proizvodnje) i sukladnosti serija za ispitivanje toksičnosti s potvrđenom tehničkom specifikacijom;

                                    2.

                                    učinka postupaka pročišćavanja vode na vrstu ostataka prisutnih u površinskim i podzemnim vodama, kada se površinska ili podzemna voda zahvaća za vodu za piće.

                              Podnositelj zahtjeva mora dostaviti informacije iz točke 1. do 20. ožujka 2020., a informacije iz točke 2. u roku od dvije godine od dana kada je Komisija objavila smjernice za ocjenu učinka postupaka pročišćavanja vode na vrstu ostataka prisutnih u površinskim i podzemnim vodama.

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

            PRILOG II.
            U dijelu B Priloga Provedbenoj uredbi (EU) br. 540/2011 dodaje se sljedeći unos:

                           Uobičajeni naziv,
                           identifikacijski brojevi

                           Kemijski naziv prema IUPAC-u

                           Čistoća (1)

                           Datum odobrenja

                           Prestanak odobrenja

                           Posebne odredbe

                           „132

                           Mefentriflukonazol
                           CAS br.: 1417782-03-6
                           CIPAC br.: nije dodijeljen.

                           (2RS)-2-[4-(4-klorofenoksi)-2-(trifluorometil)fenil]-1-(1H-1,2,4-triazol-1-il)propan-2-ol

                           ≥ 970 g/kg
                           Nečistoća N, N-dimetilformamid ne smije prelaziti 0,5 g/kg u tehničkom materijalu.
                           Nečistoća toluen ne smije prelaziti 1 g/kg u tehničkom materijalu.
                           Nečistoća 1,2,4-(1H)-triazol ne smije prelaziti 1 g/kg u tehničkom materijalu.

                           20. ožujka 2019.

                           20. ožujka 2029.

                           Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za mefentriflukonazol, a posebice njegovi dodaci I. i II.
                           U toj ukupnoj ocjeni države članice moraju obratiti posebnu pozornost na sljedeće:

                                       —

                                       zaštitu korisnika sredstva te osigurati da uvjeti uporabe propisuju primjenu odgovarajućih osobnih zaštitnih sredstava,

                                       —

                                       zaštitu vodenih organizama.

                                 Uvjeti uporabe prema potrebi uključuju mjere za smanjenje rizika, npr. zaštitne zone i/ili zaštitni vegetativni pojas.
                           Podnositelj zahtjeva mora Komisiji, državama članicama i Agenciji dostaviti potvrdne informacije u pogledu sljedećeg:

                                       1.

                                       tehničke specifikacije aktivne tvari kako se proizvodi (na temelju komercijalne razine proizvodnje) i sukladnosti serija za ispitivanje toksičnosti s potvrđenom tehničkom specifikacijom;

                                       2.

                                       učinka postupaka pročišćavanja vode na vrstu ostataka prisutnih u površinskim i podzemnim vodama, kada se površinska ili podzemna voda zahvaća za vodu za piće.

                                 Podnositelj zahtjeva mora dostaviti informacije iz točke 1. do 20. ožujka 2020., a informacije iz točke 2. u roku od dvije godine od dana kada je Komisija objavila smjernice za ocjenu učinka postupaka pročišćavanja vode na vrstu ostataka prisutnih u površinskim i podzemnim vodama.”

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) 2019/370 оd 7. ožujka 2019. o izmjeni Uredbe (EZ) br. 1635/2006 o utvrđivanju detaljnih pravila za primjenu Uredbe Vijeća (EEZ) br. 737/90 zbog povlačenja Ujedinjene Kraljevine Velike Britanije i Sjeverne Irske iz Unije (Tekst značajan za EGP.)

text:
                  8.3.2019

                  HR

                  Službeni list Europske unije

                  L 68/1

         PROVEDBENA UREDBA KOMISIJE (EU) 2019/370
         оd 7. ožujka 2019.
         o izmjeni Uredbe (EZ) br. 1635/2006 o utvrđivanju detaljnih pravila za primjenu Uredbe Vijeća (EEZ) br. 737/90 zbog povlačenja Ujedinjene Kraljevine Velike Britanije i Sjeverne Irske iz Unije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 733/2008 od 15. srpnja 2008. o uvjetima koji uređuju uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu (1), a posebno njezin članak 4.,
         budući da:

                     (1)

                     Ujedinjena Kraljevina Velike Britanije i Sjeverne Irske („Ujedinjena Kraljevina”) dostavila je 29. ožujka 2017. obavijest o svojoj namjeri povlačenja iz Unije u skladu s člankom 50. Ugovora o Europskoj uniji. Ugovori će se prestati primjenjivati na Ujedinjenu Kraljevinu od dana stupanja na snagu sporazuma o povlačenju ili, ako do toga ne dođe, dvije godine nakon te obavijesti, tj. od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje. Ujedinjena Kraljevina će tada postati „treća zemlja”.

                     (2)

                     Uredbom Komisije (EZ) br. 1635/2006 (2) utvrđuju se detaljna pravila za primjenu Uredbe Vijeća (EEZ) br. 737/90 (3) o uvjetima za uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu.

                     (3)

                     Budući da je Uredba (EEZ) br. 737/90 nekoliko puta izmijenjena, stavljena je izvan snage Uredbom (EZ) br. 733/2008.

                     (4)

                     Uredbom (EZ) br. 733/2008 utvrđene su najveće dopuštene razine radioaktivnosti u određenim poljoprivrednim proizvodima podrijetlom iz trećih zemalja. Njome se utvrđuje i da države članice moraju provoditi kontrole tih poljoprivrednih proizvoda kako bi se osiguralo poštovanje ograničenja razina radioaktivnosti utvrđenih u toj Uredbi prije nego što se proizvod pusti u slobodni promet.

                     (5)

                     Uredbom (EZ) br. 1635/2006 od država članica zahtijeva se da osiguraju da nadležna tijela trećih zemalja pogođenih nesrećom u Černobilu izdaju izvozne potvrde kojima se potvrđuje da proizvodi na koje se odnose ne premašuju maksimalne dopuštene razine radioaktivnosti utvrđene u Uredbi (EZ) br. 733/2008. Dotične treće zemlje navedene su u Prilogu II. Uredbi (EZ) br. 1635/2006.

                     (6)

                     Padaline radioaktivnog cezija s mjesta nesreće u nuklearnoj elektrani u Černobilu 26. travnja 1986. pogodile su velik broj trećih zemalja. Te su padaline utjecale i na određena područja Ujedinjene Kraljevine. Budući da cezij-137 ima vrijeme poluraspada od oko 30 godina, kontaminacija se sporo smanjuje.

                     (7)

                     Određeni poljoprivredni proizvodi podrijetlom iz dijelova Ujedinjene Kraljevine na koje je utjecala nesreća u Černobilu i dalje bi mogli biti kontaminirani radioaktivnim cezijem.

                     (8)

                     Čim se pravo Unije prestane primjenjivati na Ujedinjenu Kraljevinu i u njoj, poljoprivredni proizvodi podrijetlom iz Ujedinjene Kraljevine morat će se provjeravati na radioaktivnu kontaminaciju prije nego što im se dopusti ulazak u Uniju.

                     (9)

                     Stoga bi Prilog II. Uredbi (EZ) br. 1635/2006 trebalo izmijeniti kako bi se u njega uključila Ujedinjena Kraljevina.

                     (10)

                     S obzirom na hitnost koja proizlazi iz okolnosti istupanja Ujedinjene Kraljevine iz Europske unije, potrebno je omogućiti brzu primjenu mjera predviđenih ovom Uredbom. Stoga bi ova Uredba trebala stupiti na snagu na dan objave u Službenom listu Europske unije.

                     (11)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            U Prilogu II. Uredbi (EZ) br. 1635/2006 dodaje se sljedeći unos:

               „Ujedinjena Kraljevina Velike Britanije i Sjeverne Irske”.

            Članak 2.
            Stupanje na snagu i razdoblje primjene
            Ova Uredba stupa na snagu na dan objave u Službenom listu Europske unije.
            Primjenjuje se od sljedećeg dana od dana prestanka primjene prava Unije na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.
            Međutim, ova se Uredba ne primjenjuje u sljedećim slučajevima:

                        (a)

                        ako do tog datuma stupi na snagu sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji;

                        (b)

                        ako se donese odluka o produljenju dvogodišnjeg razdoblja iz članka 50. stavka 3. Ugovora o Europskoj uniji.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 201, 30.7.2008., str. 1.

            (2)  Uredba Komisije (EZ) br. 1635/2006 od 6. studenoga 2006. o utvrđivanju detaljnih pravila za primjenu Uredbe Vijeća (EEZ) br. 737/90 od 22. ožujka 1990. o uvjetima za uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu (SL L 306, 7.11.2006., str. 3.).

            (3)  Uredba Vijeća (EEZ) br. 737/90 od 22. ožujka 1990. o uvjetima za uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu (SL L 82, 29.3.1990., str. 1.).


title: Provedbena uredba Komisije (EU) 2019/506 оd 26. ožujka 2019. o odobravanju stavljanja na tržište D-riboze kao nove hrane u skladu s Uredbom (EU) 2015/2283 Europskog parlamenta i Vijeća te o izmjeni Provedbene uredbe Komisije (EU) 2017/2470 (Tekst značajan za EGP.)

text:
                  27.3.2019

                  HR

                  Službeni list Europske unije

                  L 85/11

         PROVEDBENA UREDBA KOMISIJE (EU) 2019/506
         оd 26. ožujka 2019.
         o odobravanju stavljanja na tržište D-riboze kao nove hrane u skladu s Uredbom (EU) 2015/2283 Europskog parlamenta i Vijeća te o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije može stavljati na tržište u Uniji.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2) kojom je utvrđen Unijin popis odobrene nove hrane.

                     (3)

                     U skladu s člankom 12. Uredbe (EU) 2015/2283 Komisija odlučuje o odobravanju i stavljanju nove hrane na tržište Unije te ažuriranju popisa Unije.

                     (4)

                     Društvo Bioenergy Life Science, Inc. („podnositelj zahtjeva”) podnijelo je 17. ožujka 2008. nadležnom tijelu Ujedinjene Kraljevine zahtjev za stavljanje na tržište Unije D-riboze kao novog sastojka hrane u smislu članka 1. stavka 2. točke (d) Uredbe (EZ) br. 258/97 Europskog parlamenta i Vijeća (3). U zahtjevu je zatraženo da se odobri upotreba nove hrane u raznim vrstama hrane, među ostalim u hrani za posebne medicinske potrebe, zamjeni za cjelodnevnu prehranu pri redukcijskoj dijeti i dodacima prehrani, za ciljanu populaciju koju čine odrasle osobe i adolescenti stariji od 14 godina.

                     (5)

                     Nadležno tijelo Ujedinjene Kraljevine zatražilo je dodatne informacije kako bi razriješilo dvojbe koje proizlaze iz studije reproduktivne toksičnosti. U studenome 2013. podnositelj zahtjeva dostavio je revidirani spis nadležnom tijelu Ujedinjene Kraljevine.

                     (6)

                     U skladu s člankom 35. stavkom 1. Uredbe (EU) 2015/2283 svi zahtjevi za stavljanje nove hrane na tržište Unije koji su podneseni državi članici u skladu s člankom 4. Uredbe (EZ) br. 258/97 i za koje nije donesena konačna odluka prije 1. siječnja 2018. tretiraju se kao zahtjevi podneseni u skladu s Uredbom (EU) 2015/2283.

                     (7)

                     Zahtjev za stavljanje na tržište u Uniji D-riboze kao nove hrane podnesen je državi članici u skladu s člankom 4. Uredbe (EZ) br. 258/97 te ispunjava i zahtjeve utvrđene u Uredbi (EU) 2015/2283.

                     (8)

                     Nadležno tijelo Ujedinjene Kraljevine izdalo je 23. veljače 2016. izvješće o početnoj procjeni. U tom je izvješću zaključilo da D-riboza ispunjava kriterije za novi sastojak hrane utvrđene člankom 3. stavkom 1. Uredbe (EZ) br. 258/97.

                     (9)

                     Komisija je 17. svibnja 2016. izvješće o početnoj procjeni proslijedila ostalim državama članicama. Ostale države članice uložile su obrazložene prigovore u roku od 60 dana propisanom u članku 6. stavku 4. prvom podstavku Uredbe (EZ) br. 258/97 zbog nedostatka podataka o količini slobodne D-riboze koja se može konzumirati u okviru uobičajene prehrane, nedostatka dugoročnih studija u kojima se analizira učinak visokih doza D-riboze i niske granice izloženosti za malu djecu.

                     (10)

                     S obzirom na prigovore koje su uložile ostale države članice, Komisija je 19. svibnja 2017. zatražila od Europske agencije za sigurnost hrane („Agencija”) da provede dodatnu procjenu D-riboze kao novog sastojka hrane u skladu s Uredbom (EZ) br. 258/97.

                     (11)

                     U naknadnom zahtjevu podnesenom 2. ožujka 2018. podnositelj zahtjeva od Komisije je zatražio zaštitu vlasničkih podataka za dvije studije dostavljene u prilog zahtjevu, studiju oralne embriotoksičnosti/teratogenosti D-riboze kod štakora (4) i studiju supkronične (13 tjedana) oralne toksičnosti D-riboze kod štakora (5).

                     (12)

                     Agencija je 18. travnja 2018. donijela „Znanstveno mišljenje o sigurnosti D-riboze kao nove hrane” (6). To je mišljenje u skladu sa zahtjevima iz članka 11. Uredbe (EU) 2015/2283.

                     (13)

                     Agencija u mišljenju nije utvrdila sigurnost D-riboze u predviđenim upotrebama i količinama kako ih je predložio podnositelj zahtjeva jer bi unos premašio razinu od 36 mg/kg tjelesne mase na dan, koja se smatra sigurnom. Ustanovila je da se procjena sigurnosti D-riboze temeljila na podacima iz studije oralne embriotoksičnosti/teratogenosti D-riboze kod štakora i studija supkronične (13 tjedana) oralne toksičnosti D-riboze kod štakora. Stoga je Agencija smatrala da bez podataka iz studije oralne embriotoksičnosti/teratogenosti D-riboze kod štakora i studije supkronične (13 tjedana) oralne toksičnosti D-riboze kod štakora nije mogla donijeti zaključke o sigurnosti D-riboze.

                     (14)

                     S obzirom na mišljenje Agencije, podnositelj zahtjeva izmijenio je zahtjev 22. kolovoza 2018. tako što je uklonio određene kategorije hrane predložene u izvornom zahtjevu i smanjio najveće količine za preostale predložene upotrebe D-riboze kako bi umanjio zabrinutost u pogledu sigurnosti. Na zahtjev Europske komisije od Agencije je 4. rujna 2018. zatraženo da provede dodatnu procjenu sigurnosti D-riboze s obzirom na nove upotrebe i količine koje je predložio podnositelj zahtjeva. Agencija je 24. listopada 2018. u revidiranom mišljenju o sigurnosti D-riboze (7) zaključila da je D-riboza u predloženim uvjetima upotrebe sigurna za opću populaciju. To je mišljenje u skladu sa zahtjevima iz članka 11. Uredbe (EU) 2015/2283.

                     (15)

                     U mišljenju se iznosi dovoljno informacija na temelju kojih se može utvrditi da je D-riboza, kad se upotrebljava kao sastojak u žitnim pločicama, finim pekarskim proizvodima, čokoladnim slasticama, mliječnim napitcima, pićima namijenjenima osobama s povećanom tjelesnom aktivnošću, osobito sportašima, izotoničnim napitcima i energetskim pićima, zamjeni za jedan ili više obroka pri redukcijskoj dijeti (u obliku pločica ili pića), pločicama namijenjenima osobama s povećanom tjelesnom aktivnošću, osobito sportašima, slasticama, čaju te infuzijama, u predloženim upotrebama i količinama u skladu s člankom 12. stavkom 1. Uredbe (EU) 2015/2283.

                     (16)

                     Na temelju mišljenja Agencije Komisija je zatražila od podnositelja zahtjeva da dodatno pojasni dano obrazloženje u pogledu zahtjeva za zaštitu vlasničkih podataka iz studija i da pojasni zahtjev za isključivo pravo upućivanja na te studije, kako je navedeno u članku 26. stavku 2. točkama (a) i (b) Uredbe (EU) 2015/2283.

                     (17)

                     Podnositelj zahtjeva izjavio je i da je u trenutku podnošenja zahtjeva bio nositelj vlasničkih i isključivih prava upućivanja na studije u skladu s nacionalnim pravom te da stoga treće osobe nisu mogle imati zakonit pristup tim studijama niti se koristiti njima. Komisija je ocijenila sve informacije koje je dostavio podnositelj zahtjeva te zaključila da je dao dostatne dokaze o ispunjenju zahtjeva utvrđenih u članku 26. stavku 2. Uredbe (EU) 2015/2283.

                     (18)

                     U skladu s tim, kako je predviđeno u članku 26. stavku 2. Uredbe (EU) 2015/2283, Agencija studiju oralne embriotoksičnosti/teratogenosti D-riboze kod štakora i studiju supkronične (13 tjedana) oralne toksičnosti D-riboze kod štakora, koje su sadržane u dokumentaciji podnositelja zahtjeva i bez kojih ona ne bi mogla ocijeniti D-ribozu, ne bi trebala upotrijebiti u korist budućeg podnositelja zahtjeva tijekom razdoblja od pet godina od datuma stupanja na snagu ove Uredbe. Slijedom toga, stavljanje na tržište u Uniji D-riboze odobreno ovom Uredbom trebalo bi ograničiti na podnositelja zahtjeva na razdoblje od pet godina.

                     (19)

                     Međutim, ograničenje upotrebe odobrenja te nove hrane i upućivanja na studiju oralne embriotoksičnosti/teratogenosti D-riboze kod štakora i studiju supkronične (13 tjedana) oralne toksičnosti D-riboze kod štakora, koje su sadržane u dokumentaciji podnositelja zahtjeva, isključivo na podnositelja zahtjeva ne sprečava druge podnositelje zahtjeva da podnesu zahtjev za odobrenje stavljanja na tržište istog novog sastojka hrane pod uvjetom da se njihov zahtjev temelji na zakonito pribavljenim informacijama koje podupiru odobrenje u skladu s ovom Uredbom.

                     (20)

                     Prihvatljivu razinu unosa u hrani koja sadržava D-ribozu, ako se upotrebljava zajedno s dodacima prehrani koji sadržavaju D-ribozu, ne bi trebalo premašiti. Stoga o tome treba informirati potrošače odgovarajućom oznakom.

                     (21)

                     Prilog Uredbi (EU) 2017/2470 trebalo bi stoga na odgovarajući način izmijeniti.

                     (22)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               1.   D-riboza, kako je navedena u Prilogu ovoj Uredbi, uvrštava se na Unijin popis odobrene nove hrane utvrđen u Provedbenoj uredbi (EU) 2017/2470.

               2.   Tijekom razdoblja od pet godina od datuma stupanja na snagu ove Uredbe isključivo je prvotnom podnositelju zahtjeva,

                           društvu: Bioenergy Life Science, Inc.

                           adresa: 13840 Johnson St. NE, Minneapolis, Minnesota, 55304, SAD

                     odobreno stavljati na tržište u Uniji novu hranu iz stavka 1., osim ako budući podnositelj zahtjeva dobije odobrenje za istu novu hranu bez upućivanja na podatke zaštićene u skladu s člankom 2. ove Uredbe ili uz suglasnost društva Bioenergy Life Science, Inc.

               3.   Unos u Unijin popis iz prvog stavka uključuje uvjete upotrebe i zahtjeve za označivanje utvrđene u Prilogu ovoj Uredbi.

            Članak 2.
            Studije iz dokumentacije podnositelja zahtjeva na temelju koje je Agencija procijenila novu hranu iz članka 1., i za koju podnositelj zahtjeva tvrdi da ispunjava zahtjeve utvrđene u članku 26. stavku 2. Uredbe (EU) 2015/2283, ne smiju se upotrebljavati u korist budućih podnositelja zahtjeva tijekom razdoblja od pet godina od datuma stupanja na snagu ove Uredbe bez suglasnosti društva Bioenergy Life Science, Inc.

            Članak 3.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.

            Članak 4.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            (4)  Izvješće TNO-a V2657 za Bioenergy Life Science, Inc., prosinac 2005. (neobjavljeno).

            (5)  Izvješće TNO-a V99.115 za Bioenergy Life Science, Inc., prosinac 2005. (neobjavljeno).

            (6)  EFSA Journal 2018.; 16 (5): 5265.

            (7)  EFSA Journal 2018.; 16(12):5485.

            PRILOG
            Prilog Provedbenoj uredbi (EU) 2017/2470 mijenja se kako slijedi:

                        1.

                        Sljedeći zadnji stupac dodaje se u tablicu 1. (Odobrena nova hrana):
                        „Zaštita podataka”

                        2.

                        Sljedeći unos umeće se abecednim redom u tablicu 1. (Odobrena nova hrana):

                                    Odobrena nova hrana

                                    Uvjeti pod kojima se nova hrana može upotrebljavati

                                    Dodatni posebni zahtjevi za označivanje proizvoda

                                    Ostali zahtjevi

                                    Zaštita podataka

                                    „D-riboza

                                       Određena kategorija hrane

                                       Najveće dopuštene količine

                                    Pri označivanju hrane koja sadržava novu hranu navodi se „D-riboza”.
                                    Pri označivanju hrane koja sadržava D-ribozu navodi se izjava da se ta hrana ne bi trebala konzumirati ako se isti dan konzumiraju dodaci prehrani koji sadržavaju D-ribozu.

                                    Odobreno 16. travnja 2019. Ovo uvrštenje temelji se na vlasnički zaštićenim znanstvenim dokazima i znanstvenim podacima zaštićenima u skladu s člankom 26. Uredbe (EU) 2015/2283.
                                    Podnositelj zahtjeva: Bioenergy Life Science, Inc., 13840 Johnson St. NE, Minneapolis, Minnesota, 55304, SAD. Tijekom razdoblja zaštite podataka stavljanje na tržište u Uniji nove hrane D-riboza odobreno je isključivo društvu Bioenergy Life Science, Inc., osim ako budući podnositelj zahtjeva dobije odobrenje za tu novu hranu bez upućivanja na vlasnički zaštićene znanstvene dokaze ili znanstvene podatke zaštićene u skladu s člankom 26. Uredbe (EU) 2015/2283 ili uz suglasnost društva Bioenergy Life Science, Inc.
                                    Datum završetka zaštite podataka: 16. travnja 2024.”

                                    Žitne pločice

                                    0,20 g/100 g

                                    Fini pekarski proizvodi

                                    0,31 g/100 g

                                    Čokoladne slastice (osim čokoladnih pločica)

                                    0,17 g/100 g

                                    Mliječni napitci (osim frapea i frapea sa sladnim mlijekom)

                                    0,08 g/100 g

                                    Pića namijenjena osobama s povećanom tjelesnom aktivnošću, posebno sportašima (uključujući izotonična i energetska pića)

                                    0,80 g/100 g

                                    Pločice namijenjene osobama s povećanom tjelesnom aktivnošću, posebno sportašima

                                    3,3 g/100 g

                                    Zamjena za jedan ili više obroka pri redukcijskoj dijeti (u obliku pića)

                                    0,13 g/100 g

                                    Zamjena za jedan ili više obroka pri redukcijskoj dijeti (u obliku pločica)

                                    3,30 g/100 g

                                    Slastice

                                    0,20 g/100 g

                                    Čajevi i infuzije (kao prašak za pripremu proizvoda)

                                    0,23 g/100 g

                        3.

                        Sljedeći unos umeće se abecednim redom u tablicu 2. (Specifikacije):

                                    Odobrena nova hrana

                                    Specifikacija

                                    „D-riboza

                                       Opis:

                                    D-riboza je monosaharid iz skupine aldopentoza koja se proizvodi fermentacijom s pomoću soja bakterije Bacillus subtilis bez transketolaze.
                                    Kemijska formula: C5H10O5

                                    CAS br.: 50-69-1
                                    Molekulska masa: 150,13 Da

                                       Svojstva/sastav

                                    Izgled: suh s praškastom teksturom, bijele do žućkaste boje
                                    Specifična rotacija [α]D
                                       25: – 19,0° do – 21,0°
                                    čistoća D-riboze (% suhe tvari):
                                    98,0 – 102,0 % metodom HPLC/RI (*1)

                                    Pepeo: < 0,2 %
                                    Gubitak pri sušenju (vlaga): < 0,5 %
                                    Bistrina otopine: ≥ 95 % propusnosti

                                       Teški metali

                                    Olovo: ≤ 0,1 mg/kg
                                    Arsen: ≤ 0,1 mg/kg
                                    Kadmij: ≤ 0,1 mg/kg
                                    Živa: ≤ 0,1 mg/kg

                                       Mikrobiološki kriteriji

                                    Ukupni broj živih mikroorganizama: ≤ 100 CFU (*2)/g
                                    Kvasac: ≤ 100 CFU/g
                                    Plijesni: ≤ 100 CFU/g
                                    Koliformi: ≤ 10 CFU/g

                                       Salmonella sp.: negativan nalaz/25 g

               (*1)  HPLC/RI: tekućinska kromatografija visoke djelotvornosti s detekcijom indeksa refrakcije.

               (*2)  CFU: jedinice koje tvore kolonije.”


title: Provedbena uredba Komisije (EU) 2019/507 оd 26. ožujka 2019. o 297. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  27.3.2019

                  HR

                  Službeni list Europske unije

                  L 85/16

         PROVEDBENA UREDBA KOMISIJE (EU) 2019/507
         оd 26. ožujka 2019.
         o 297. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 22. ožujka 2019. dodati jedan unos na popis osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. ožujka 2019.

                  Za Komisiju,

                  u ime predsjednika,

                  Voditelj Službe za instrumente vanjske politike

            (1)  SL L 139, 29.5.2002., str. 9.

            PRILOG
            U Prilogu I. Uredbi (EZ) br. 881/2002 pod naslov „Pravne osobe, skupine i subjekti” dodaje se sljedeći unos:

               „Tariq Gidar Group (TGG) (alias: (a) Tehrik-e-Taliban-Tariq Gidar Group (b) TTP-Tariq Gidar Group (c) Tehreek-i-Taliban Pakistan Geedar Group (d) TTP Geedar Group (e) Tariq Geedar Group (f) Commander Tariq Afridi Group (g) Tariq Afridi Group (h) Tariq Gidar Afridi Group (i) The Asian Tigers. Adresa: (pogranično područje Afganistana i Pakistana). Ostali podaci: frakcija skupine Tehrik-e Taliban Pakistan (TTP). Skupina je osnovana 2007. u Darri Adamu Khelu, u Plemenskim područjima pod upravom savezne vlade (FATA) u Pakistanu. Datum uvrštenja iz članka 7.d stavka 2. točke (i): 22.3.2019.”